CELEX: 32004R1863
Language: el
Date: 2004-10-26 00:00:00
Title: Κανονισμός (ΕΚ) αριθ. 1863/2004 της Επιτροπής, της 26ης Οκτωβρίου 2004, για τον καθορισμό της εμπορικής προδιαγραφής που εφαρμόζεται στα καλλιεργούμενα μανιτάρια

28.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/23
            
         
      ΚΑΝΟΝΙΣΜΌΣ (ΕΚ) αριθ. 1863/2004 ΤΗΣ ΕΠΙΤΡΟΠΉΣ
   
   της 26ης Οκτωβρίου 2004
   για τον καθορισμό της εμπορικής προδιαγραφής που εφαρμόζεται στα καλλιεργούμενα μανιτάρια
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Τα καλλιεργούμενα μανιτάρια περιλαμβάνονται στα προϊόντα για τα οποία πρέπει να εκδοθούν εμπορικές προδιαγραφές και τα οποία αναφέρονται στο παράρτημα Ι του κανονισμού (ΕΚ) αριθ. 2200/96. Ο κανονισμός (ΕΚ) αριθ. 982/2002 της Επιτροπής, της 7ης Ιουνίου 2002, για τον καθορισμό της εμπορικής προδιαγραφής που εφαρμόζεται στα καλλιεργούμενα μανιτάρια (2) έχει υποστεί πολλαπλές τροποποιήσεις. Χάριν σαφήνειας πρέπει, επομένως, να καταργηθεί ο κανονισμός (ΕΚ) αριθ. 982/2002 και να αντικατασταθεί από νέο κανονισμό.
            
         
               (2)
            
            
               Για το σκοπό αυτό και για να διαφυλαχθεί η διαφάνεια στις διεθνείς αγορές, πρέπει να ληφθεί υπόψη η προδιαγραφή ΟΕΕ/ΟΗΕ FFV-24, η οποία αφορά την εμπορία και τον έλεγχο της εμπορικής ποιότητας των καλλιεργούμενων μανιταριών (Agaricus) και συνιστάται από την ομάδα εργασίας για τις ποιοτικές προδιαγραφές των γεωργικών προϊόντων της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ).
            
         
               (3)
            
            
               Η εφαρμογή των νέων προδιαγραφών πρέπει να έχει ως αποτέλεσμα τον αποκλεισμό από την αγορά των προϊόντων μη ικανοποιητικής ποιότητας, τον προσανατολισμό της παραγωγής κατά τρόπο που να ικανοποιούνται οι απαιτήσεις των καταναλωτών και τη διευκόλυνση των εμπορικών σχέσεων με βάση τον θεμιτό ανταγωνισμό, συμβάλλοντας κατ’ αυτό τον τρόπο στη βελτίωση της αποδοτικότητας της παραγωγής.
            
         
               (4)
            
            
               Οι προδιαγραφές εφαρμόζονται σε όλα τα στάδια εμπορίας. Η μεταφορά σε μεγάλη απόσταση, η αποθήκευση για ορισμένο χρονικό διάστημα ή οι διάφοροι χειρισμοί στους οποίους υποβάλλονται τα προϊόντα είναι δυνατόν να προκαλέσουν ορισμένες αλλοιώσεις, οφειλόμενες στη βιολογική εξέλιξη των προϊόντων αυτών ή στο γεγονός ότι είναι σε μικρό ή μεγάλο βαθμό αλλοιώσιμα. Πρέπει να ληφθούν υπόψη οι αλλοιώσεις αυτές κατά την εφαρμογή των προδιαγραφών στα στάδια της εμπορίας που ακολουθούν το στάδιο της αποστολής.
            
         
               (5)
            
            
               Δεδομένου ότι για τα προϊόντα της κατηγορίας «Έξτρα» η διαλογή και η συσκευασία γίνονται με ιδιαίτερη φροντίδα, πρέπει να λαμβάνεται υπόψη, για τα προϊόντα αυτά, μόνον η μείωση της φρεσκάδας και της σπαργής τους.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η εμπορική προδιαγραφή που εφαρμόζεται στα καλλιεργούμενα μανιτάρια που υπάγονται στον κωδικό ΣΟ 0709 51 00 εμφαίνεται στο παράρτημα.
   H προδιαγραφή εφαρμόζεται σε όλα τα στάδια της εμπορίας, σύμφωνα με τους όρους που προβλέπονται στον κανονισμό (ΕΚ) αριθ. 2200/96.
   Ωστόσο, στα στάδια που ακολουθούν το στάδιο της αποστολής, τα προϊόντα μπορούν να παρουσιάζουν σε σχέση με αυτά που προβλέπει η προδιαγραφή:
   
               α)
            
            
               ελαφρά μείωση της φρεσκάδας και της σπαργής·
            
         
               β)
            
            
               για τα προϊόντα που δεν κατατάσσονται στην κατηγορία «Έξτρα», ελαφρές αλλοιώσεις που οφείλονται στην εξέλιξή τους και στο γεγονός ότι είναι σε μικρό ή μεγάλο βαθμό αλλοιώσιμα.
            
         Άρθρο 2
   Ο κανονισμός (ΕΚ) αριθ. 982/2002 καταργείται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 150 της 8.6.2002, σ. 45· κανονισμός όπως τροποποιήθηκε τελευταία από τον κανονισμό (ΕΚ) αριθ. 907/2004 (ΕΕ L 163 της 30.4.2004, σ. 50).
   
      ΠΑΡΑΡΤΗΜΑ
      ΠΡΟΔΙΑΓΡΑΦΗ ΓΙΑ ΤΑ ΚΑΛΛΙΕΡΓΟΥΜΕΝΑ ΜΑΝΙΤΑΡΙΑ (Agaricus)
      I.   ΚΑΘΟΡΙΣΜΟΣ ΤΟΥ ΠΡΟΪΟΝΤΟΣ
      Η παρούσα προδιαγραφή αφορά τους καρποφόρους (όργανα καρποφορίας) ποικιλιών του γένους Agaricus (συν. Psalliota), που προορίζονται να διατεθούν νωπά στον καταναλωτή, με εξαίρεση τα μανιτάρια που προορίζονται για βιομηχανική μεταποίηση.
      Τα μανιτάρια ταξινομούνται σε εμπορικούς τύπους και καταρχήν διαιρούνται σε δύο ομάδες:
      
                  —
               
               
                  άκοπα μανιτάρια, από τα οποία δεν έχει αφαιρεθεί το στέλεχος,
               
            
                  —
               
               
                  κομμένα μανιτάρια, από τα οποία έχει αφαιρεθεί το κατώτερο τμήμα του στελέχους.
               
            Σε αυτές τις δύο ομάδες διακρίνουμε, μεταξύ διαδοχικών σταδίων ανάπτυξης:
      
                  —
               
               
                  κλειστά μανιτάρια (ή ισοδύναμη ονομασία), δηλαδή τα μανιτάρια των οποίων το καπέλο είναι τελείως κλειστό,
               
            
                  —
               
               
                  μανιτάρια με πέπλο, δηλαδή τα μανιτάρια των οποίων το καπέλο και το στέλεχος συνδέονται με ένα πέπλο,
               
            
                  —
               
               
                  ανοικτά μανιτάρια, δηλαδή τα μανιτάρια των οποίων το καπέλο είναι ανοικτό (απλωμένο ή επίπεδο, ο γύρος του καπέλου πρέπει να είναι ελαφρώς κυρτωμένος προς τα κάτω),
               
            
                  —
               
               
                  επίπεδα μανιτάρια, δηλαδή τα μανιτάρια των οποίων το καπέλο είναι τελείως ανοικτό (αλλά ο γύρος του καπέλου δεν είναι πολύ καμπυλωμένος ούτε προς τα άνω ούτε προς τα κάτω).
               
            Επιπλέον τα μανιτάρια ταξινομούνται σε δύο τύπους χρώματος:
      
                  —
               
               
                  «λευκά»,
               
            
                  —
               
               
                  «σκούρα» ή «καφέ».
               
            II.   ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΟΙΟΤΗΤΑ
      Σκοπός της προδιαγραφής είναι να ορίσει τα ποιοτικά χαρακτηριστικά που πρέπει να παρουσιάζουν τα μανιτάρια μετά την τυποποίηση και τη συσκευασία.
      Α.   Ελάχιστα χαρακτηριστικά
      Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των αποδεκτών ορίων ανοχής, τα μανιτάρια πρέπει να είναι:
      
                  —
               
               
                  ολόκληρα· στην περίπτωση των κομμένων μανιταριών, η τομή πρέπει να είναι καθαρή,
               
            
                  —
               
               
                  υγιή· αποκλείονται τα προϊόντα που έχουν προσβληθεί από σήψη, από έντονο καφετί χρωματισμό του στελέχους ή από αλλοιώσεις που είναι δυνατόν να τα καταστήσουν ακατάλληλα για κατανάλωση,
               
            
                  —
               
               
                  καθαρά, πρακτικώς απαλλαγμένα από ορατά ξένα σώματα εκτός από το υλικό επικάλυψης,
               
            
                  —
               
               
                  φρέσκα στην όψη· πρέπει να λαμβάνεται υπόψη το χαρακτηριστικό χρώμα των ελασμάτων της ποικιλίας ή/και του εμπορικού τύπου,
               
            
                  —
               
               
                  πρακτικώς απαλλαγμένα από παράσιτα,
               
            
                  —
               
               
                  πρακτικώς απαλλαγμένα από προσβολές παρασίτων,
               
            
                  —
               
               
                  απαλλαγμένα από μη φυσιολογική εξωτερική υγρασία,
               
            
                  —
               
               
                  απαλλαγμένα από ξένη οσμή ή/και γεύση.
               
            Τα μανιτάρια πρέπει να παρουσιάζουν ανάπτυξη και κατάσταση τέτοια που να τους επιτρέπουν:
      
                  —
               
               
                  να αντέχουν στη μεταφορά και τη μεταχείριση και
               
            
                  —
               
               
                  να φθάνουν στον τόπο προορισμού σε ικανοποιητική κατάσταση.
               
            Β.   Κατάταξη
      Τα μανιτάρια ταξινομούνται σε τρεις κατηγορίες που ορίζονται κατωτέρω:
      
                  i)
               
               
                  
                     Κατηγορία «Έξτρα»
                  
                  Τα μανιτάρια που κατατάσσονται στην κατηγορία αυτή πρέπει να είναι ανώτερης ποιότητας. Πρέπει να παρουσιάζουν τα χαρακτηριστικά για τον εμπορικό τύπο, σχήμα, όψη, ανάπτυξη και χρωματισμό. Πρέπει να είναι καλοσχηματισμένα.
                  Δεν πρέπει να παρουσιάζουν ελαττώματα εκτός από πολύ μικρές επιφανειακές αλλοιώσεις, υπό τον όρο ότι αυτές δεν επηρεάζουν τη γενική όψη του προϊόντος, την ποιότητά του, τη διατήρησή του και την παρουσίασή του στη συσκευασία.
                  Για τα κομμένα μανιτάρια, η τομή πρέπει να είναι κατά προσέγγιση κάθετη στον επιμήκη άξονα.
                  Τα μανιτάρια πρέπει να είναι πρακτικώς απαλλαγμένα από υλικό επικάλυψης· ωστόσο, τα άκοπα μανιτάρια μπορούν να εμφανίζουν ίχνη υλικού επικάλυψης στο στέλεχος.
               
            
                  ii)
               
               
                  
                     Κατηγορία Ι
                  
                  Τα μανιτάρια που κατατάσσονται σε αυτή την κατηγορία πρέπει να είναι καλής ποιότητας. Πρέπει να παρουσιάζουν τα χαρακτηριστικά για τον εμπορικό τύπο, σχήμα, όψη, ανάπτυξη και χρωματισμό.
                  Ωστόσο, μπορούν να παρουσιάζουν τα ακόλουθα ελαφρά ελαττώματα, υπό την προϋπόθεση ότι αυτά δεν βλάπτουν ούτε τη γενική όψη του προϊόντος, ούτε την ποιότητά του, ούτε τη διατήρηση και την εμφάνισή του στη συσκευασία:
                  
                              —
                           
                           
                              ελαφρά ατέλεια του σχήματος,
                           
                        
                              —
                           
                           
                              ελαφρά ατέλεια χρωματισμού,
                           
                        
                              —
                           
                           
                              ελαφρούς επιφανειακούς μώλωπες,
                           
                        
                              —
                           
                           
                              ελαφρά ίχνη υλικού επικάλυψης· ωστόσο, τα άκοπα μανιτάρια μπορούν να εμφανίζουν λίγο υλικό επικάλυψης στο στέλεχος.
                           
                        Για τα κομμένα μανιτάρια, η τομή πρέπει να είναι κατά προσέγγιση κάθετη στον επιμήκη άξονα.
               
            
                  iii)
               
               
                  
                     Κατηγορία II
                  
                  Η κατηγορία αυτή περιλαμβάνει τα μανιτάρια που δεν μπορούν να ταξινομηθούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που ορίζονται παραπάνω.
                  Μπορούν να παρουσιάζουν τα ακόλουθα ελαττώματα, υπό τον όρο ότι διατηρούν τα βασικά χαρακτηριστικά τους ποιότητας, διατήρησης και παρουσίασης:
                  
                              —
                           
                           
                              ατέλεια του σχήματος,
                           
                        
                              —
                           
                           
                              ατέλεια χρωματισμού,
                           
                        
                              —
                           
                           
                              ελαφρούς μώλωπες,
                           
                        
                              —
                           
                           
                              ελαφρά αλλοίωση του στελέχους,
                           
                        
                              —
                           
                           
                              ελαφρά εσωτερική υγρασία του στελέχους,
                           
                        
                              —
                           
                           
                              αποχρωματισμένες πλάκες,
                           
                        
                              —
                           
                           
                              κενά στελέχη,
                           
                        
                              —
                           
                           
                              ίχνη υλικού επικάλυψης· ωστόσο, τα άκοπα μανιτάρια μπορούν να εμφανίζουν λίγο υλικό επικάλυψης στο στέλεχος.
                           
                        
            III.   ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣ
      Το μέγεθος καθορίζεται από τη διάμετρο του καπέλου και από το μήκος του στελέχους, σύμφωνα με τα ακόλουθα χαρακτηριστικά.
      Ελάχιστο μέγεθος
      Η μέγιστη διάμετρος του καπέλου πρέπει να είναι τουλάχιστον 15 mm για τα κλειστά μανιτάρια, τα μανιτάρια με πέπλο και τα ανοικτά, και 20 mm για τα επίπεδα μανιτάρια.
      Μήκος του στελέχους
      Το μήκος του στελέχους μετράται:
      
                  —
               
               
                  για τα ανοικτά και επίπεδα μανιτάρια, από τα ελάσματα κάτω από το καπέλο,
               
            
                  —
               
               
                  για τα κλειστά μανιτάρια, από το πέπλο.
               
            Η ταξινόμηση κατά μέγεθος είναι υποχρεωτική για τα μανιτάρια της κατηγορίας «Έξτρα» σύμφωνα με τον ακόλουθο πίνακα, ενώ τα μανιτάρια των κατηγοριών Ι και ΙΙ πρέπει να τηρούν την κλίμακα μεγέθους όταν αναγράφονται οι ενδείξεις «μικρό», «μεσαίο» και «μεγάλο»:
      
                  Μανιτάρια κλειστά, με πέπλο και ανοικτά
               
            
                  Διάμετρος του καπέλου
               
               
                  Ανώτατο μήκος του στελέχους
               
            
                  Μέγεθος
               
               
                  Ανώτατη απόκλιση
               
               
                  Για τα κομμένα μανιτάρια
               
               
                  Για τα άκοπα μανιτάρια
               
            
                  Μικρό
               
               
                  15-45 mm
               
               
                  
                     1/2 της διαμέτρου του καπέλου
               
               
                  
                     2/3 της διαμέτρου του καπέλου
               
            
                  Μεσαίο
               
               
                  30-65 mm
               
            
                  Μεγάλο
               
               
                  50 mm και άνω
               
            
         
      
                  Μανιτάρια επίπεδα
               
            
                  Διάμετρος του καπέλου
               
               
                  Ανώτατο μήκος του στελέχους
               
            
                  Μέγεθος
               
               
                  Ανώτατη απόκλιση
               
               
                  Για τα κομμένα μανιτάρια
               
               
                  Για τα άκοπα μανιτάρια
               
            
                  Μικρό
               
               
                  20-55 mm
               
               
                  
                     2/3 της διαμέτρου του καπέλου
               
            
                  Μεγάλο
               
               
                  50 mm και άνω
               
            IV.   ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣ
      Υπάρχουν αποδεκτά όρια ανοχής ποιότητας και μεγέθους σε κάθε κιβώτιο για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.
      Α.   Όρια ανοχής ως προς την ποιότητα
      
                  i)
               
               
                  
                     Κατηγορία «Έξτρα»
                  
                  5 % κατ’ αριθμό ή κατά βάρος μανιταριών που δεν ανταποκρίνονται στα χαρακτηριστικά της κατηγορίας, αλλά ανταποκρίνονται σε εκείνα της κατηγορίας Ι ή γίνονται κατ’ εξαίρεση αποδεκτά στα όρια ανοχής της κατηγορίας αυτής.
               
            
                  ii)
               
               
                  
                     Κατηγορία I
                  
                  10 % κατ’ αριθμό ή κατά βάρος μανιταριών που δεν ανταποκρίνονται στα χαρακτηριστικά της κατηγορίας, αλλά ανταποκρίνονται σε εκείνα της κατηγορίας ΙΙ ή γίνονται κατ’ εξαίρεση αποδεκτά στα όρια ανοχής της κατηγορίας αυτής.
               
            
                  iii)
               
               
                  
                     Κατηγορία II
                  
                  10 % κατ’ αριθμό ή κατά βάρος μανιταριών χωρίς στέλεχος και 10 % κατ’ αριθμό ή κατά βάρος μανιταριών που δεν ανταποκρίνονται για άλλους λόγους στα χαρακτηριστικά της κατηγορίας ούτε στα ελάχιστα χαρακτηριστικά, με εξαίρεση τα προϊόντα που έχουν προσβληθεί από σήψη ή από οποιαδήποτε άλλη αλλοίωση που τα καθιστά ακατάλληλα για κατανάλωση.
               
            Β.   Ειδικά όρια ανοχής για το στάδιο ανάπτυξης
      
                  i)
               
               
                  
                     Κατηγορία «Έξτρα»
                  
                  Επιτρέπονται 5 % συνολικά κατ’ αριθμό ή κατά βάρος μανιταριών στο επόμενο στάδιο ανάπτυξης και μανιταριών στο προηγούμενο στάδιο ανάπτυξης.
               
            
                  ii)
               
               
                  
                     Κατηγορία I
                  
                  Επιτρέπονται 10 % συνολικά κατ’ αριθμό ή κατά βάρος μανιταριών στο επόμενο στάδιο ανάπτυξης και μανιταριών στο προηγούμενο στάδιο ανάπτυξης.
               
            
                  iii)
               
               
                  
                     Κατηγορία II
                  
                  Μπορούν να είναι αναμεμιγμένα στο ίδιο κιβώτιο μανιτάρια σε διαφορετικά στάδια ανάπτυξης. Ωστόσο, σε περίπτωση που αναφέρεται το στάδιο ανάπτυξης, επιτρέπονται το πολύ 25 % συνολικά κατ’ αριθμό ή κατά βάρος μανιταριών στο επόμενο στάδιο ανάπτυξης και μανιταριών στο προηγούμενο στάδιο ανάπτυξης.
               
            Γ.   Όρια ανοχής ως προς το μέγεθος
      Για όλες τις κατηγορίες: 10 % κατ’ αριθμό ή κατά βάρος μανιταριών που δεν αντιστοιχούν στις αναγραφόμενες κατηγορίες μεγέθους.
      V.   ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ
      Α.   Ομοιογένεια
      Το περιεχόμενο κάθε κιβωτίου πρέπει να είναι ομοιογενές και να περιέχει μόνον μανιτάρια της ίδιας καταγωγής, εμπορικού τύπου, σταδίου ανάπτυξης (με την επιφύλαξη των διατάξεων του ανωτέρω σημείου IV μέρος Β), ποιότητας και μεγέθους (σε περίπτωση ταξινόμησης κατά μέγεθος).
      Οι συσκευασίες πώλησης, των οποίων το καθαρό βάρος δεν υπερβαίνει το 1 kg, μπορούν να περιέχουν μείγματα μανιταριών διαφορετικών χρωμάτων, με την επιφύλαξη ότι είναι ομοιογενή όσον αφορά την ποιότητα, το στάδιο ανάπτυξης, το μέγεθός τους (σε περίπτωση ταξινόμησης κατά μέγεθος) και, για κάθε σχετικό χρώμα, την καταγωγή τους.
      Το εμφανές μέρος του περιεχομένου του κιβωτίου πρέπει να είναι αντιπροσωπευτικό του συνόλου.
      Κατά παρέκκλιση των προηγούμενων διατάξεων του παρόντος σημείου, τα προϊόντα που καλύπτονται από τον παρόντα κανονισμό μπορούν να αναμειγνύονται, σε συσκευασίες πώλησης με καθαρό βάρος κατώτερο ή ίσο των 3 kg, με νωπά οπωροκηπευτικά διαφορετικών ειδών, υπό τους όρους που προβλέπονται στον κανονισμό (ΕΚ) αριθ. 48/2003 της Επιτροπής (1).
      Β.   Συσκευασία
      Τα μανιτάρια πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.
      Τα υλικά που χρησιμοποιούνται στο εσωτερικό του κιβωτίου πρέπει να είναι καινουργή, καθαρά και από υλικό που δεν είναι δυνατό να προκαλέσει στα προϊόντα εξωτερικές ή εσωτερικές αλλοιώσεις. Η χρησιμοποίηση υλικών, και ιδίως χαρτιών ή αυτοκόλλητων που φέρουν εμπορικές ενδείξεις επιτρέπεται, υπό τον όρο ότι η εκτύπωση ή η τοποθέτηση της ετικέτας πραγματοποιείται με μελάνη ή κόλλα που δεν είναι τοξικές.
      Οι ετικέτες που τίθενται χωριστά σε κάθε προϊόν πρέπει να είναι τέτοιες ώστε, όταν αφαιρούνται, να μην υπάρχουν ορατά ίχνη κόλλας, ούτε ελαττώματα του φλοιού.
      Τα κιβώτια πρέπει να είναι απαλλαγμένα από οποιοδήποτε ξένο σώμα, συμπεριλαμβανομένου πλεονάσματος του υλικού επικάλυψης.
      VI.   ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗ
      Κάθε κιβώτιο πρέπει να φέρει με χαρακτήρες συγκεντρωμένους στην ίδια πλευρά, ευανάγνωστους, ανεξίτηλους και ορατούς εξωτερικά, τις ακόλουθες ενδείξεις:
      Α.   Αναγνώριση
      Το όνομα και τη διεύθυνση του συσκευαστή ή/και του αποστολέα.
      Η ένδειξη αυτή μπορεί να αντικατασταθεί:
      
                  —
               
               
                  για όλες τις συσκευασίες εκτός από τις προσυσκευασίες, από τον κωδικό του συσκευαστή ή/και του αποστολέα που έχει εκδοθεί ή αναγνωριστεί από επίσημη υπηρεσία, του οποίου προηγείται η ένδειξη «συσκευαστής ή/και αποστολέας» ή ισοδύναμη συντομογραφία,
               
            
                  —
               
               
                  για τις προσυσκευασίες και μόνο, από το όνομα και τη διεύθυνση του πωλητή που είναι εγκατεστημένος στο εσωτερικό της Κοινότητας, των οποίων προηγείται η ένδειξη «συσκευασμένο για:» ή ισοδύναμη. Στην περίπτωση αυτή, η ετικέτα πρέπει να περιλαμβάνει επίσης ένα κωδικό που αντιστοιχεί στο συσκευαστή ή/και στον αποστολέα. Ο πωλητής παρέχει όλες τις πληροφορίες που κρίνονται απαραίτητες από τις υπηρεσίες ελέγχου σχετικά με τη σημασία του κωδικού αυτού.
               
            Β.   Φύση του προϊόντος
      
                  —
               
               
                  Αν το περιεχόμενο δεν είναι εξωτερικά ορατό:
                  
                              —
                           
                           
                              «καλλιεργούμενα μανιτάρια»,
                           
                        
                              —
                           
                           
                              «κομμένα» ή «άκοπα»,
                           
                        
                              —
                           
                           
                              «χρώμα», σε περίπτωση χρώματος διαφορετικού από το λευκό·
                           
                        
            
                  —
               
               
                  στάδιο ανάπτυξης (προαιρετικό),
               
            
                  —
               
               
                  σε περίπτωση συσκευασιών πώλησης που περιέχουν μείγμα μανιταριών διαφόρων χρωμάτων, ονόματα των διαφόρων χρωμάτων.
               
            Γ.   Καταγωγή του προϊόντος
      
                  —
               
               
                  Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία,
               
            
                  —
               
               
                  σε περίπτωση συσκευασιών πώλησης που περιέχουν μείγμα μανιταριών διαφορετικών χρωμάτων και διαφορετικής καταγωγής, πρέπει να αναγράφεται δίπλα από το όνομα των σχετικών χρωμάτων η ένδειξη καθεμιάς από τις σχετικές χώρες καταγωγής.
               
            Δ.   Εμπορικά χαρακτηριστικά
      
                  —
               
               
                  Κατηγορία,
               
            
                  —
               
               
                  μέγεθος (σε περίπτωση ταξινόμησης κατά μέγεθος), εκφραζόμενο με την ελάχιστη και τη μέγιστη διάμετρο του καπέλου ή την ένδειξη: «μικρό», «μεσαίο» ή «μεγάλο»,
               
            
                  —
               
               
                  καθαρό βάρος.
               
            Ε.   Επίσημο σήμα ελέγχου (προαιρετικό)
      Δεν είναι αναγκαίο να αναγράφονται οι ενδείξεις που προβλέπονται στο πρώτο εδάφιο στα κιβώτια, εφόσον αυτά περιέχουν συσκευασίες πώλησης ορατές εξωτερικά και στις οποίες αναγράφονται οι εν λόγω ενδείξεις. Τα εν λόγω κιβώτια δεν πρέπει να φέρουν οποιαδήποτε παραπλανητική σήμανση. Ωστόσο, όταν τα κιβώτια παρουσιάζονται σε παλέτα, οι ενδείξεις αυτές πρέπει να αναγράφονται σε δελτίο τοποθετημένο εμφανώς τουλάχιστον στις δύο πλευρές της παλέτας.
      
         (1)  ΕΕ L 7 της 11.1.2003, σ. 65.